

**Ministerstvo hospodárstva Slovenskej republiky**

**Riadiaci orgán pre Operačný program  
Konkurencieschopnosť a hospodársky rast**

**Oznámenie o strategickom dokumente**

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

**Revízia Operačného programu Konkurencieschopnosť a hospodársky rast – verzia 7.1**

**- zisťovacie konanie**

**I. Základné údaje o obstarávateľovi**

***1. Názov:***

Ministerstvo hospodárstva Slovenskej republiky

***2. Identifikačné číslo:***

00 686 832

***3. Adresa sídla:***

Mierová 19

827 15 Bratislava 212

***4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:***

Mgr. Roderik Klinda

generálny riaditeľ

sekcia podporných programov

Ministerstvo hospodárstva Slovenskej republiky

Mierová 19

827 15 Bratislava 212

tel.: +421 2 4854 7121

e-mail: roderik.klinda@mhsr.sk

***5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie:***

Mgr. Pavol Borovský

riaditeľ

odbor riadenia OP a metodiky

Ministerstvo hospodárstva SR

Mierová 19

827 15 Bratislava 212

tel.: +421 2 4854 7155

e-mail: [borovsky@mhsr.sk](mailto:borovsky@mhsr.sk)

**II. Základné údaje o strategickom dokumente**

1. ***Názov:***

Revízia Operačného programu Konkurencieschopnosť a hospodársky rast – verzia 7.1.

1. ***Charakter:***

Revízia Operačného programu Konkurencieschopnosť a hospodársky rast – verzia 7.1 (ďalej aj „Revízia“) predstavuje svojím charakterom zmenu strategického dokumentu Operačný program Konkurencieschopnosť a hospodársky rast (ďalej len „OP KaHR“).

Pôvodné znenie OP KaHR (verzia 1.0) bolo schválené Rozhodnutím Komisie K(2007)5940 z 28. novembra 2007, ktorým sa prijíma operačný program pre pomoc Spoločenstva pre konkurencieschopnosť a hospodársky rast z Európskeho fondu pre regionálny rozvoj v rámci konvergenčného cieľa v regiónoch na Slovensku s výnimkou Bratislavského regiónu – CCI 2007SK161PO006.

Posledná revízia OP KaHR (verzia 6.0) bola vypracovaná v nadväznosti na potrebu rozšírenia možností realizácie národných projektov zameraných na podporu malých a stredných podnikov (ďalej aj „MSP“), ako základného zdroja pracovných príležitostí, podnikateľských schopností a inovácií v Európskej únii s cieľom efektívneho využitia disponibilných zdrojov OP KaHR. Predmetná revízia bola schválená Monitorovacím výborom pre Vedomostnú ekonomiku (ďalej aj „MVVE“) 2. júna 2014 a následne *rozhodnutím Komisie z 29. októbra 2014, ktorým sa mení a dopĺňa rozhodnutie K(2007) 5940, ktorým sa schvaľuje operačný program „Konkurencieschopnosť a hospodársky rast“ Európskeho fondu regionálneho rozvoja v rámci cieľa konvergencie v regiónoch Slovenska okrem Bratislavy CCI 2007SK161PO006*.

30. septembra 2015 bol MVVE schválený nový návrh revízie OP KaHR (verzia 7.0). Cieľom predmetnej revízie je presun finančných prostriedkov v objeme 15 mil. Eur (za zdroj Európskeho fondu regionálneho rozvoja) z prioritnej osi 3 Cestovný ruch, do prioritnej osi 2 Energetika a tomu zodpovedajúca úprava príslušných merateľných ukazovateľov. Cieľom presunu je efektívne využitie zostatkovej alokácie zdrojov operačného programu v nadväznosti na aktuálny vývoj realizácie projektov v jednotlivých prioritných osiach ako aj možnosti zmluvného viazania a následnej realizácie nových projektov, ktoré sú schopné do konca roka 2015 reálne generovať oprávnené výdavky. Návrh revízie OP KaHR (verzia 7.0) bude, na základe požiadavky Európskej komisie, predložený na schválenie Európskej komisii spolu s aktuálnym návrhom revízie OP KaHR (verziou 7.1).

Predmetom aktuálneho návrhu revízie OP KaRH (7.1) je doplnenie možnosti financovania iniciatívy JESSICA (prostredníctvom ktorého Štátny fond rozvoja bývania ako finančný sprostredkovateľ poskytuje zvýhodnené úvery na investície do existujúcich bytových domov v mestských oblastiach s cieľom zlepšenia ich energetickej efektívnosti) a s tým súvisiaci presun finančných prostriedkov v objeme 42 mil. Eur (za zdroj Európskeho fondu regionálneho rozvoja) z prioritnej osi 1 Inovácie a rast konkurencieschopnosti, do prioritnej osi 2 Energetika vrátane tomu zodpovedajúcej úpravy príslušných merateľných ukazovateľov. Cieľom presunu je efektívne využitie zostatkovej alokácie zdrojov operačného programu v nadväznosti na aktuálny vývoj realizácie projektov v jednotlivých prioritných osiach.

Revízia je vypracovaná v súlade s Metodickým pokynom CKO č. 10 k revízii operačných programov (v znení aktualizácie č. 1), v nadväznosti na články 33 a 48 *nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999* (ďalej aj „Všeobecné nariadenie“).

1. ***Hlavné ciele:***

Hlavným cieľom Revízie je posilnenie nástrojov na efektívne dosiahnutie cieľov stanovených v OP KaHR prostredníctvom iniciatívy JESSICA a zníženie rizika nedočerpania disponibilných zdrojov.

1. ***Obsah:***

Revízia OP KaHR z obsahového hľadiska pozostáva z nasledovných zmien:

* rozšírenie oblastí podpory v rámci OP KaHR v oblasti energetiky v kapitole ***4.3.3*** ***Návrh stratégie za oblasť energetiky*** o oblasti bytového bývania a s tým súvisiacimi investíciami
* úprava hodnôt príslušných merateľných ukazovateľov v kapitole ***4.4*** ***Indikátory***
* rozšírenie cieľov a opatrení v rámci prioritnej osi 2 o investície do bytového bývania prostredníctvom iniciatívy JESSICA
* úprava finančného plánu (presun finančných prostriedkov medzi prioritnými osami 1 a 3) v kapitole ***8.2*** ***Finančný plán OP za celé programové obdobie podľa prioritných osí a zdrojov financovania*** a na to nadväzujúca úprava rozdelenia príspevku do jednotlivých kategórií a rozdelenie príspevku podľa formy pomoci v príslušných tabuľkách kapitoly ***8.3.1* *Informatívne rozdelenie príspevku z fondov do kategórií dimenzie***
* doplnenie iniciatívy JESSICA k nástrojom finančného inžinierstva financovaným z prostriedkov OP KaHR v kapitole ***9.3*** ***Riadenie implementácie finančného inžinierstva***

Vzhľadom na skutočnosť, že návrh Revízie bol predložený na vyjadrenie (pripomienky) členom Interného dozorného a monitorovacieho výboru pre fondy EÚ a MVVE, navrhované úpravy môžu podliehať ďalším zmenám.

1. ***Uvažované variantné riešenia zohľadňujúce ciele a geografický rozmer strategického dokumentu:***

Vzhľadom na charakter strategického dokumentu s plošným uplatnením pre tzv. oprávnené územie (všetky regióny Slovenskej republiky s výnimkou Bratislavského samosprávneho kraja) a navrhovanej zmeny (doplnenie iniciatívy JESSICA a s tým súvisiaci presun finančných prostriedkov za účelom poskytovania zvýhodnených úverov na financovanie investícií do existujúcich bytových domov v mestských oblastiach s cieľom zlepšenia ich energetickej efektívnosti), návrh Revízie nepočíta s variantnými riešeniami.

1. ***Vecný a časový harmonogram prípravy a schvaľovania:***

Harmonogram prípravy a schvaľovania zmeny OP KaHR, ktorá je predmetom tohto oznámenia, vychádza zo štandardných lehôt jednotlivých etáp procesu schvaľovania.

|  |  |  |
| --- | --- | --- |
| **Popis aktivity** | **Začiatok** | **Ukončenie** |
| Predloženie návrhu revízie OP KaHR na pripomienky členom Interného dozorného a monitorovacieho výboru pre fondy EÚ | 13.10.2015 | 16.9.2015 |
| Predloženie návrhu revízie OP KaHR na schválenie Internému dozornému a monitorovaciemu výboru pre fondy EÚ | 19.10.2015 | 23.9.2014 |
| Predloženie návrhu revízie OP KaHR na pripomienky členom MVVE | 16.10.2015 | 22.10.2015 |
| Predloženie návrhu revízie OP KaHR na schválenie MVVE | 28.10.2015 | |
| Predloženie revízie OP KaHR na schválenie EK | 2.11.2015 | |
| Posudzovanie a prijatie rozhodnutia o žiadosti o revíziu OP KaHR Európskou komisiou | november 2015 | november 2015 |
| Zapracovanie zmien vyplývajúcich z Revízie do riadiacej dokumentácie OP KaHR | do 15 dní po doručení rozhodnutia EK | |

1. ***Vzťah k iným strategickým dokumentom:***

Základným dokumentom, ku ktorému sa vzťahujú navrhované zmeny, je OP KaHR, ktorého pôvodné znenie (verzia 1.0), bolo schválené Rozhodnutím Komisie K(2007)5940 z 28. novembra 2007, ktorým sa prijíma operačný program pre pomoc Spoločenstva pre konkurencieschopnosť a hospodársky rast z Európskeho fondu pre regionálny rozvoj v rámci konvergenčného cieľa v regiónoch na Slovensku s výnimkou Bratislavského regiónu – CCI 2007SK161PO006 a revidované znenia spomínané v bode *2. Charakter*, časť *II Základné údaje o strategickom dokumente* (tohto oznámenia).

Legislatívnym východiskom pre navrhovanú revíziu OP KaHR sú nasledovné právne predpisy Európskej únie a Slovenskej republiky:

* + - * nariadenie Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, a ktorým sa zrušuje nariadenie Rady (ES) č. 1260/1999 v znení neskorších zmien a doplnení (ďalej aj „všeobecné nariadenie“),
      * nariadenie Európskeho parlamentu a Rady (ES) č. 1080/2006 z 5. júla 2006 o Európskom fonde regionálneho rozvoja, a ktorým sa zrušuje nariadenie (ES) č. 1783/1999 v znení neskorších zmien a doplnení,
      * nariadenie Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja v znení neskorších zmien a doplnení (ďalej aj „implementačné nariadenie“),
      * zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov,
      * Národný strategický referenčný rámec Slovenskej republiky na roky 2007 – 2013.

Z procesného hľadiska sa postup pri vykonávaní revízie OP KaHR riadi nasledujúcimi koncepčnými a metodickými dokumentmi:

* Systém riadenia štrukturálnych fondov a Kohézneho fondu na programové obdobie 2007 – 2013 – verzia 4.11 zo 7. júla 2015,
* Systém finančného riadenia štrukturálnych fondov a Kohézneho fondu na programové obdobie 2007 – 2013 – verzia 7.1 zo 7. júla 2015,
* Metodický pokyn CKO č. 10 – aktualizácia č. 1: Metodický pokyn k revízii operačných programov z 13. augusta 2010.

1. ***Orgán kompetentný na jeho prijatie:***

Monitorovací výbor pre Vedomostnú ekonomiku

Európska komisia

1. ***Druh schvaľovacieho dokumentu:***

Uznesenie Monitorovacieho výboru pre Vedomostnú ekonomiku

Rozhodnutie Komisie

**III. Základné údaje o predpokladaných vplyvoch strategického dokumentu na životné prostredie vrátane zdravia**

1. ***Požiadavky na vstupy:***

Vstupom pre vykonanie Revízie je Analýza dôvodov revízie Operačného programu Konkurencieschopnosť a hospodársky rast vypracovaná Riadiacim orgánom pre OP KaHR.

1. ***Údaje o výstupoch:***

Výstupom procesu Revízie je úprava príslušných častí strategického dokumentu - OP KaHR schválená EK.

Navrhované zmeny OP KaHR, po ich predložení MVVE a následnom schválení EK, vytvárajú základ pre nadväzujúce úpravy riadiacej dokumentácie (napr. Programového manuálu k OP KaHR a Interného manuálu procedúr riadiaceho orgánu), ako následného výstupu z procesu revízie OP KaHR.

1. ***Údaje o priamych a nepriamych vplyvoch na životné prostredie:***

Vo všeobecnosti charakter navrhovaných úprav OP KaHR nevedie k dodatočným vplyvom na životné prostredie oproti tým, ktoré boli posudzované v pôvodnom návrhu strategického dokumentu. Vzhľadom predmet úpravy – doplnenie iniciatívy JESSICA a s tým súvisiaci presun finančných prostriedkov (42 mil. Eur) dochádza k miernej úprave cieľových hodnôt merateľných ukazovateľov (zníženiu ukazovateľov viažucich sa najmä k tvorbe pracovných miest a zvýšenie ukazovateľov viažucich sa k energetike osobitne k objemu úspor energie).

1. ***Vplyv na zdravotný stav obyvateľstva:***

Navrhovaná zmena OP KaHR nepredpokladá priamy vplyv na zdravotný stav obyvateľstva.

1. ***Vplyvy na chránené územia [napr. navrhované chránené vtáčie územia, územia európskeho významu, súvislá európska sústava chránených území (NATURA 2000), národné parky, chránené krajinné oblasti, chránené vodohospodárske oblasti a pod.] vrátane návrhu opatrení na ich zmiernenie:***

Navrhované zmeny vyplývajúce z revízie OP KaHR priamo nevedú k negatívnym vplyvom na chránené územia. Potenciálny vplyv na chránené územia je posudzovaný a sledovaný na úrovni jednotlivých projektov, a to už počas ich prípravy v súlade so zákonom č. 50/1976 Zb. v znení neskorších predpisov.

1. ***Možné riziká súvisiace s uplatňovaním strategického materiálu:***

Uplatňovanie OP KaHR po navrhovanej revízii nevyvoláva žiadne riziká.

1. ***Vplyvy na životné prostredie presahujúce štátne hranice:***

Revízia OP KaHR nemá vplyv na životné prostredie presahujúce štátne hranice.

**IV. Dotknuté subjekty**

1. ***Vymedzenie zainteresovanej verejnosti vrátane jej združení:***

Vzhľadom na to, že dané oznámenie sa týka zmeny OP KaHR, ktorý patrí k strategickým dokumentom s celoštátnym dosahom, zainteresovanou verejnosťou sú občania Slovenskej republiky.

1. ***Zoznam dotknutých subjektov:***

V súvislosti s navrhovanými zmenami OP KaHR je dotknutým subjektom budúci prijímateľ, Štátny fond rozvoja bývania (ďalej ako „ŠFRB“) ako finančný sprostredkovateľ realizujúci iniciatívu JESSICA v Slovenskej republiky a subjekty oprávnené čerpať zvýhodnené úvery poskytované ŠFRB.

1. ***Dotknuté susedné štáty:***

Navrhovanými zmenami OP KaHR nie sú dotknuté susedné štáty.

**V. Doplňujúce údaje**

1. ***Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu):***

Predkladané oznámenie neobsahuje žiadne mapové ani iné grafické dokumentácie.

1. ***Materiály použité pri vypracovaní strategického dokumentu:***

Pri vypracovaní revízie OP KaHR boli použité materiály uvedené v kap. II bod 7. a kap. III bod 1 tohto oznámenia.

**VI. Miesto a dátum vypracovania oznámenia**

Bratislava, 14. októbra 2015

**VII. Potvrdenie správnosti údajov**

1. ***Meno spracovateľa oznámenia:***

Mgr. Pavol Borovský

riaditeľ

odbor riadenia OP a metodiky

Ministerstvo hospodárstva Slovenskej republiky

1. ***Potvrdenie správnosti údajov oznámenia podpisom oprávneného zástupcu obstarávateľa:***

Mgr. Roderik Klinda

generálny riaditeľ

sekcia podporných programov

Ministerstvo hospodárstva Slovenskej republiky